Reacția lui Carlo Ancelotti după ce a aflat că riscă 4 ani și 9 luni de închisoare
"Don Carlo", antrenorul lui Real Madrid, a fost acuzat într-un caz de presupusă fraudă fiscală în anii 2014 și 2015.
Marca a scris miercuri despre tehnicianul galacticilor și a ținut să puncteze faptul că Ancelotti ar fi adus un prejudiciu statului spaniol de peste un milion de euro (DETALII MAI JOS).
Reacția lui Carlo Ancelotti după ce a aflat că riscă 4 ani și 9 luni de închisoare
Carlo Ancelotti a reacționat în urma acuzelor și a punctat faptul că avocații săi vor găsi o soluție, mai ales că a plătit deja o amendă și că banii sunt deja la procurori.
De asemenea, tehnicianul celor de la Real Madrid susține că e nevinovat și semnalează faptul că în perioada 2014 - 2015 nu era rezident.
"Asta e o poveste care a început acum opt ani, când cei de la Procuratură au crezut că sunt rezident, însă nu eram. Am plătit deja o amendă, banii sunt deja la procurori. Avocații vor găsi o soluție.
Sunt convins că sunt nevinovat, nu eram rezident în 2015. Vom vedea ce vor decide judecătorii", a spus Carlo Ancelotti, potrivit Marca.
În 2014, veniturile lui Ancelotti de pe urma drepturilor de imagine au fost de 1.249.590 euro. În 2015, de 2.959.768 euro, fără ca Ancelotti sau cele două entități cărora le-a "cedat" drepturile să plătească taxele aferente.
Carlo Ancelotti riscă 4 ani și 9 luni de închisoare!
Ancelotti, aflat la al doilea său mandat la conducerea Real Madrid, este acuzat că nu a declarat în mod corespunzător veniturile obținute din drepturile de imagine în acei ani. Procurorii susțin că tehnicianul italian a creat o rețea complexă de trusturi și companii pentru a evita taxarea veniturilor provenite din aceste drepturi.
În plus, Ancelotti este acuzat că nu a inclus în declarațiile sale de avere două proprietăți pe care le deține în afara Spaniei. În total, prejudiciul estimat adus statului este de aproximativ 1.062.079 de euro, scrie Marca.
Clubul Real Madrid nu este implicat în acest proces, iar acuzațiile vizează exclusiv comportamentul personal al lui Ancelotti în perioada menționată.
Urmăriți SPORT.RO și pe Google News